Public procurement notice: Additional Information
Published: 2020-03-04
Buyer: Helsingin seudun liikenne-kuntayhtymä
Country: FI
Contract type: Services
Procedure: Open procedure
CPV classification: 65300000: Electricity distribution and related services
Submission deadline: 2020-04-07
Award criteria: The most economic tender

Technical requirements: Arvioiden mukaan vuoteen 2025 mennessä Helsingin seudun liikenne -kuntayhtymän (HSL) tilaamassa liikenteessä on yli 500 sähköbussia. Sähköbussien latausinfra Helsingin ja Vantaan alueilla järjestetään HSL:n hankkimana ostopalveluna, jossa palveluntuottajat vastaavat latauspalvelusta ja Helsingin ja Vantaan kaupungit osoittavat sijoituspaikat latausasemille ja rakentavat tilat latauslaitteille.
Hankinta toteutetaan avoimella menettelyllä. Hankinnan kohteena on kokonaispalveluna tuotettava sähköbussien latauspalvelu.
Tarjouksen voi tehdä yhdestä (1) tai useammasta osasta. Tarjoukset vertaillaan ja valitaan erikseen osien 1 ja 2 osalta. Tilaaja valitsee kumpaankin osaan yhden (1) palveluntuottajan.
Hankinnan ennakoitu arvo ylittää HSL:n toimintaan sovellettavan erityisalojen hankintalain (1398/2016) 13 §:n mukaisen kynnysarvon, joten kyseistä lakia sovelletaan tässä hankinnassa.
Kilpailutuksen kohteena oleva palvelu tarjoaa HSL:n kilpailuttaman liikenteen käyttöön sähköbussien latauspalvelun, jossa liikennöitsijät voivat ladata sähköbusseja Helsingin kaupungin alueelle rakennettavissa latauspisteissä käyttäen bussien katolle asennettavaa pantografia.
Sähköbussien latauspalvelu järjestetään palveluna siten, että palveluntuottaja vastaa latauspalvelusta kokonaisuudessaan. Palveluntuottajan vastuulla ovat latauslaitteet, niihin liittyvät asennukset, rakentaminen ja luvat, sähköliittymä, latauslaitteiden huolto,sekä latauslaitteiden hallinta. Lisäksi palveluntarjoajan vastuulla ovat latauslaitteiden vikapäivystys, latauslaitteiden valvonta yhteistyössä liikennöitsijöiden kanssa ja sähkön myynti liikennöitsijöille.
– Huoltoikkuna on yöaikaan, jolloin liikenne on harvempaa. Huolto- ja ylläpitotyöt, joilla voi olla vaikutusta palvelun toimintaan, on sijoitettava huoltoikkunaan ja tehtävä yksi (1) laturi kerrallaan.
Helsingin kaupunki vastaa latauslaitteiden sijoituspaikoista, rakennusluvista ja tilojen rakentamisesta (perustukset, tilat ja kaapelireitit) osana joukkoliikenneinfraa.
Palvelun saatavuutta tullaan mittaamaan sopimuskauden aikana. Mikäli palveluntarjoaja kykenee tarjoamaan tavoitetasoa korkeamman saatavuuden, tullaan tästä tarjoamaan bonusta. Vastaavasti palvelutason jäädessä tavoitetasoa matalammalle, tullaan palvelumaksusta vähentämään sanktio.
Latauspalvelun tuottaja laskuttaa liikennöitsijöitä ladatusta sähköstä sisältäen sähkön siirtomaksut ja verot. Sähkön myynnistä ei saa periä katetta. Laskutettavan sähkön hinta sidotaan NordPoolin edellisen kuukauden SPOT-keskihintaan ja tarkistetaan kuukausittain. Sähkön tulee olla uusiutuvalla energialla tuotettua.
Jokaisesta latauspisteestä tulee pystyä lataamaan samanaikaisesti. Latauspistekohtaisesti täytyy pystyä lataamaan minimissään 450 kW teholla, ja järjestelmää suunniteltaessa tulee varautua lataustehon tarpeen nousuun tulevaisuudessa. Jokaisessa kohteessa tulee olla lisäksi varajärjestelmänä yksi (1) vähintään 150 kW teholla toimiva kaapelilatauspiste (CCS).
HSL ei sitoudu hankintailmoituksella tai tällä tarjouspyynnöllä hankkimaan palvelua yllä lueteltuihin suunniteltuihin kohteisiin. Palveluntuottajan tulee kuitenkin sitoutua tuottamaan latauspalvelu kaikkiin yllä mainittuihin suunniteltuihin kohteisiin tarjouksessa ilmoittamillaan hinnoilla. Suunniteltujen kohteiden toteutuminen selviää kevään 2020 aikana järjestettävien bussiliikenteen kilpailutusten yhteydessä, sillä latausasemien tarve riippuu liikennöitsijöiden käyttämistä ratkaisuista ja kalustosta. Suunniteltujen kohteiden toteutuminen vahvistetaan ennen lopullisen hankintasopimuksen solmimista ja toteutettavat kohteet yksilöidään lopullisessa hankintasopimuksessa. Bussiliikenteen kilpailutusten yhteydessä ratkeaa myös liikennöitsijöiden kohteisiin tarjoama bussikalusto, jonka kanssa latauspalvelun tulee toimia.
Latauspalvelua koskeva sopimus tehdään seitsemäksi (7) vuodeksi. Tämän jälkeen sopimusta voidaan jatkaa kolmella (3) optiovuodella
Tarjoajan tulee liittää tarjoukseensa hinnasto, jota sovelletaan mahdollisiin muihin tämän sopimuksen piirissä tehtäviin töihin. Hinnaston tulee sisältää vähintään tuntihinnat muutos- ja lisätöille sekä lisäkoulutuksille.
Sopimukseen sisältyy optio, jolla sopimusta voidaan jatkaa sopimuskauden jälkeen kolmella (3) vuodella.